Ptilodactyla

Ptilodactyla er en slekt av kamfølerbiller der de fleste, men ikke alle, artene har karakteristiske kamformede antenner. Disse billene finnes ikke naturlig i Europa, men noen arter kan forekomme i drivhus, minst én av dem også i Norge. De fleste artene lever i eller ved ferskvann, men noen er landlevende og beiter på mikroskopiske sopper.

Utseende 
Små til middelsstore (2,5 – 16 mm), avlange biller, oversiden hårete. De fleste av artene har kamformede antenner. Hodet er nokså lite, fasettøynene er utstående med fine fasetter, uten hår. Antennene er lange, 11-leddete, trådformede, sagtakkede eller kamformede. Hos hannene har vanligvis hvert ledd en leddet sideutvekst (hos andre biller er det vanligvis ikke noe ledd mellom antenneleddet og utveksten). Brystskjoldet (pronotum) er ganske kort, bredere enn langt, omtrent trekantet i omriss sett ovenfra. Scutellum er hjerteformet med et hakk i fremkanten, noen tenner på bakkanten av pronotum griper inn i dette hakket. Dekkvingene har ofte et påfallende fargemønster. Larvene er sylindriske og hårete. De artene som lever i vann har ofte ulike slags åndetilpasninger (analgjeller, nakkroppen trukket ut til ånderør).

Levevis 
De fleste artene lever i eller ved ferskvann. De voksne billene kan ofte finnes på vannplanter. Andre kjente habitater er råtten ved, løvstrø og inne i beverhytter. En del arter i underfamilien Ptilodactylinae er ikke knyttet til vann, men lever av sporer og hyfer av mikroskopiske sopper som de skraper fra død og levende vegetasjon. Noen arter har spredt seg over mye av jorden i drivhus. Ptilodactyla exotica, som finnes i drivhus over store deler av verden, blir regnet som en mulig skadegjører i drivhus. Man forsøker å begrense den videre utbredelsen til denne billen ved hjelp av kontroll av planteimport, karantenerestriksjoner etc. Det er uklart hvor denne billen opprinnelig stammer fra, men den er funnet frittlevende på Mauritius og Réunion i Det indiske hav.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien kamfølerbiller, Ptilodactylidae Laporte de Castelnau, 1836
 Underfamilien Kamfølerbiller (Ptilodactylinae)
 Slekten Ptilodactyla Illiger, 1807
 Ptilodactyla acuta Johnson & Freytag, 1978
 Ptilodactyla amamioshimana Nakane, 1963
 Ptilodactyla angustata Horn, 1880
 Ptilodactyla atra Laporte de Castelnau, 1836
 Ptilodactyla australis Bourgeois, 1884
 Ptilodactyla carinata Johnson & Freytag, 1978
 Ptilodactyla castanea Laporte de Castelnau, 1836
 Ptilodactyla caudata  Champion, 1897 – nordamerikansk art
 Ptilodactyla corporaali Pic, 1923
 Ptilodactyla elaterina Illiger, 1807
 Ptilodactyla emarginata Chevrolat, 1870
 †Ptilodactyla eocenica Kundrata et al., 2021
 Ptilodactyla equilobata Chapin, 1927
 Ptilodactyla exotica Chapin, 1927 – i drivhus, også i Norge
 Ptilodactyla formosana Nakane, 1996
 Ptilodactyla guadelupensis Legros, 1947
 Ptilodactyla humeralis Motschulsky, 1863
 Ptilodactyla hyperglotta Johnson & Freytag, 1982
 Ptilodactyla isoloba Johnson & Freytag, 1982
 Ptilodactyla lacordairei Laporte de Castelnau, 1836
 Ptilodactyla macrophthalma Legros, 1947
 Ptilodactyla militaris Chevrolat, 1870
 Ptilodactyla nanoderma Johnson & Freytag, 1982
 Ptilodactyla nitens Laporte de Castelnau, 1840 – i drivhus, funnet i Finland
 Ptilodactyla nitida De Geer, 1775
 Ptilodactyla nitidissima Pic, 1927
 Ptilodactyla obscuriceps Pic, 1923
 Ptilodactyla ramea Lewis, 1895
 Ptilodactyla rouyeri Pic, 1917
 Ptilodactyla scabrosa Champion, 1924
 Ptilodactyla sericea Laporte de Castelnau, 1836
 Ptilodactyla serricollis (Say, 1823)
 Ptilodactyla sinensis Pic, 1923
 Ptilodactyla strangulata Pic, 1924
 Ptilodactyla thoracica Laporte de Castelnau, 1840

Referanser

Eksterne lenker 
 
 Bilder:
 Ptilodactyla caudata: 
 Ptilodactyla exotica: 
 Ptilodactyla, larve: 

Kamfølerbiller
Biller formelt beskrevet i 1807
Dyr formelt beskrevet av Johann Karl Wilhelm Illiger